Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 13. § (1) bekezdésében
Paragraph Index: 90

c) pontjára, valamint 13. § (1) bekezdésére – a kérdés hitelesítését megtagadta. A kezdeményezõ – a törvényes határidõn belül – kifogást nyújtott be, amelyben vitatta az OVBh. indokolásában foglaltakat. Álláspontja szerint megalapozatlanul hivatkozott az OVB arra, hogy a kezdeményezés kizárja a pártokat az egyéni képviselõ-jelölt indítás jogából, mivel a pártok egyéni képviselõ-jelöltet továbbra is indíthatnak, a kérdés csak a jelölt függetlenségét írja elõ, azt, hogy ne legyen tagja pártnak. Érvelése szerint a pártok továbbra is indíthatnak, támogathatnak független jelöltet, aki nem tagja a pártnak, így továbbra is részt vesznek a népakarat kialakításában és kinyilvánításában. Ebbõl következõen a kifogástevõ szerint a népszavazás nem kényszerítené ki az Alkotmány módosítását, és a kezdeményezés nem ellentétes az Alkotmány 3. § (2) bekezdésében foglaltakkal sem. A kifogástevõ kifejtette, hogy véleménye szerint a kérdés nem érinti a pártok listaállítási jogát, az továbbra is a pártok „illetékessége marad” és „[c]sak a párttagságról kell lemondania annak a képviselõjelöltnek, aki valamelyik párt támogatásával akar mandátumhoz jutni!” Álláspontja szerint a kezdeményezésre azért van szükség, mert a választópolgár „szívesebben szavaz független jelöltre.” Végezetül a kifogástevõ arra is hivatkozott, hogy a konkrét kérdés véleménye szerint „világos, tiszta, egyértelmû” és nem érinti a választási rendszert. II. A kifogás nem megalapozott.

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes